Buroyê Huqûqî yê Asrinî ke avûkatîya Rayberê Şarê Abdullah Ocalanî keno derehqê raporê CPTyî de eşkerayîyêke daye û nê vatî:
''CPTyî derheqê zîyaretê xo yê Îmraliyî yo ke par kerd raporêk eşkera kerd. Rapor de kêmayîye bibî zî raporêko muhîmo ke îşkenceyê Îmrliyî reyna fîneno çiman ver. CPT reyna ard ziwan ke Îmrali de îşkence esto û ganî bêro wedaritene. Rapor de reyna yeno vatene ke tepişteyî Îmrali de hucereyan de yê û yewbînan de tekîlîya înan çîn a û bi avûkatan û keyeyanê xo nêeşkene pêvînayîşan bikerê ke no binpaykerdişê heqî yo û nîno qebulkerdene. Çi heyfo ke CPTyo ke wezîfeyê ci vergirewtişê îşkenceyî yo, rolê xo nêano ca. 21 serrî yo CPT tecrîd û bêhuqîya Îmraliyî nêheq vîneno û rîca keno ke wa mesela bêro çareserkerdene. CPT ganî goreyê pêkerdişê xo têbigêro.  Raporê ci muhîm o la qîm nêkeno. Ganî CPT  û heme dezgehê heqanê merdiman ê mîyanneteweyî berpirsîyarîya xo bîyarê ca ke îşkenceyê Îmraliyî biqedîyo.''
